**BESTEMMELSER FOR HEDERSUTVALGET I NORGES BADMINTON FORBUND.**

**BESTEMMELSER FOR NORGES BADMINTON FORBUNDs MERKER MV, UTMERKELSER OG OPPMERKSOMHETER.**

**OVERSIKT OVER PRESIDENTER, ÆRESMEDLEMMER , GULLMERKEINNEHAVERE, ÆRESNÅLINNEHAVERE , INNEHAVERE AV BRAGDMERKET OG MOTTAKERE AV INNSATSPOKALEN.**

**Bestemmelsene er vedtatt av Styret i Norges Badminton Forbund DATO . Erstatter tidligere bestemmelser om merker/ emblemer, utmerkelser og gaver.**

**I.Bestemmelser for Hedersutvalg.**

Det etableres et Hedersutvalg innen Norges Badminton Forbund ( NBF ) med følgende mandat.

**1.Organisering.**

Utvalget er organisert under AU ved presidenten og rapporterer til presidenten.

**2.Medlemmer.**

Utvalget består av 3 faste medlemmer utnevnt av Styret ved AU. Medlemmene sitter i 2 år. Disse 2 årene sammenfaller med tingperiodene. Medlemmene fortsetter å sitte i nye 2 år dersom det ikke fattes beslutning om noe annet fra Styret v. AU innen 1. august etter at siste ordinære Forbundsting er avholdt.

I tillegg til de tre faste medlemmene skal president og generalsekretær ha rett til å delta på møter og til å uttale seg om alle innstillinger som utvalget gjør før disse sendes ut fra utvalget.

Det er Styret i NBF, eventuelt på delegasjon fra Styret AU, president eller utvalget selv , som fatter avgjørelser om utmerkelser mv etter innstilling fra utvalget.

**3.Kontakt med organisasjonen.**

Utvalget skal holde seg orientert om hvilke personer som gjør arbeid for/ representerer NBF og vurdere hvorvidt noen er berettiget til å få en oppmerksomhet fra NBF etter de retningslinjer som følger nedenfor.

**4.Økonomi.**

Utvalget gis et budsjett for arbeidet som fastsettes samlet for de 2 årene de sitter. Utvalget leverer regninger over utgifter til generalsekretær som fører regnskap og utbetaler.

**5.Retningslinjer for arbeidet.**

Utvalget skal foreslå overfor Styret i NBF v. President, eventuelt den Styret har delegert dette til:

-kandidat til å bli æresmedlem,

-kandidat til å få gullmerket,

-kandidat til å få æresnålen. ( NBFs gulmerke i miniatyr med liten gullkrans ).

-kandidat til å få innsatspokalen.

Utvalget skal forespørres før disse utmerkelser vedtas utdelt.

Utvalget skal ikke ha noe med utdeling av forbundets gullmerke i miniatyr med liten gullkrans til styremedlemmer og debutanter på seniorlandslag/ juniorlandslag

Utvalget har ingen plikt til å holde oversikt over de andre utmerkelser eller oppmerksomheter NBF skal gi, så som Bragdmerket og oppmerksomheter og gaver ellers så som kniv og glass for fortjenestefull innsats, men skal minne administrasjonen på kravene til Bragdmerket og kan foreslå at NBF bør vurdere oppmerksomheter overfor gitte personer.

Utvalget skal kontrollere at deres innstillinger følges opp og at de som er gitt æresbevisninger etter innstilling fra utvalget får disse og at de oppføres i register over dette i NBF.

Administrasjonen eller den AU tillegger dette, har ansvar for oppfølging av det utvalget ikke har ansvar for å følge opp.

**5.Retningslinjer for utnevnelse av Æresmedlem.**

Utnevnes av Forbundstinget . Utnevnelse markeres ved at æresmedlemmet får eget innrammet diplom som viser utnevnelsen og dessuten får æresmedlemmet Gullmerket som en del av utnevnelsen.

**Kriterier:** Som æresmedlem kan utnevnes norske eller utenlandske personer som har ytet NBF en særdeles stor innsats, normalt over lengre tid. Innsats både på lokalplan og på sentralt NBF nivå over lengre tid er normalt en forutsetning for å bli utnevnt. Internasjonal innsats for NBF av stort omfang, enten som tillitsvalgt eller funksjonær, vektlegges også, men er i seg selv ikke tilstrekkelig til å bli æresmedlem.

Presidenter som har sittet sammenhengende i 8 år tildeles normalt æresmedlemskap ved fratreden.

**6.Retningslinjer for tildeling av NBFs Gullmerke i miniatyr på blå bunn med stor gullkrans.**

Tildeles av Styret. Tildelingen markeres ved at man også får et innrammet diplom som viser tildelingen.

Etter vanlig praksis utdeles Gullmerket normalt på et Forbundstinget eller på en markering av spesielle merkedager i NBF der mange medlemmer i NBF er samlet så som NBFs jubileer.

**a.Kriterier:** Tildeles norske eller utenlandske personer som har ytet norsk badminton i sin alminnelighet særlig stor innsats.

Normalt kreves det av norske personer at de har ytet en stor innsats både på forbundsnivå og på klubb/ kretsnivå som til sammen innebærer særlig stor innsats for NBF. Internasjonal innsats for NBF av stort omfang, enten som tillitsvalgt eller som funksjonær, kan også være et selvstendig kriterium eller et av flere kriterier som samlet sett tilfredsstiller kravene til tildeling.

Tildeles spillere som har gjort fremragende sportslige prestasjoner. Enten ved spesielt store og vedvarende prestasjoner i norske mesterskap eller ved en kombinasjon av store prestasjoner i norske turneringer og store prestasjoner i internasjonale turneringer.

**b.** Avtroppende presidenter tildeles Gullmerket hvis disse har sittet sammenhengende i minst 2 perioder som president, dette uavhengig av andre kriterier.

**7.Retningslinjier for tildeling av NBFs merke i miniatyr med liten gullkrans. ( Æresnålen ).**

Tildeles av Styret eller av den Styret har gitt fullmakt. Tildelingen markeres vged at man får et innrammet diplom som viser tildelingen.

Utdeles i størst mulig grad ved de samme markeringer som gullmerket utdeles ved, samt ved andre egnede anledninger for eksempel når en klubb eller krets arrangerer større turneringer eller jubileer der NBF vil hedre spesielle personer i klubben/ kretsen.

**Kriterier:** Tildeles personer som gjør en stor innsats for NBF generelt eller for krets eller sitt lokalmiljø.

**8.Retningslinjer for tildeling av Innsatspokalen**.

Tildeles av Styret i NBF på Forbundstinget. Tildelingen markeres ved at man får et innrammet diplom som viser tildelingen.

**Kriterier:** Tildeles en person eller klubb som har gjort en spesiell innsats for badmintonsporten eller en spesiell sportslig prestasjon.

**II.Bestemmelser for NBFs merker mv, utmerkelser og oppmerksomheter.**

Bestemmelsene for NBFs Hedersutvalg er en del av disse bestemmelser. Utover det, gjelder følgende bestemmelser.

**1.NBFs offisielle merke**.

NBFs offisielle merke er en badmintonball i blått på hvit bakgrunn med NBF skrevet i røde store bokstaver på halsen av ballen. Se første side av disse bestemmelser der merket er tatt inn.

**2.Bragdmerket.**

Deles normalt ut på Tinget eller NM senior og tildeles norske spillere som har vært i fremste rekke i flere år, minst i 5 år etter junioralder, og som har oppnådd 60 poeng etter følgende matematiske utregning :

NM senior Gull 5 poeng Sølv 3 poeng Bronse 1 poeng

Landskamper 1 poeng

NM junior Gull 2 poeng

Poengsummene skal vurderes fortløpende og kan justeres ved vedtak av NBFs styre.

Justeringer endrer poengene fremover, ikke de som allerede er oppnådd.

**3.NBFs merke i miniatyr med liten gullkrans.**

Tildeles, utover hva som er beskrevet under Bestemmelser om NBFs Hedersutvalg, også styremedlemmer ved første styremøte de deltar på og seniorlandslagsdebutanter.

Tildelingen til seniorlandslagsdebutanter markeres ved at man får et diplom som viser tildelingen.

**4.NBFs merke i miniatyr.**

Tildeles juniorlandslagsdebutanter.

Gis også til personer NBF ønsker å vise oppmerksomhet etter avgjørelse av bemyndiget person.

Tildelingen av dette merket markeres ved at man får et diplom som viser tildelingen.

**5.Gaver**

**Kniv**. Gis av Styret, eller President eller gen. sek., eller av underordnet komité/ utvalg etter avtale med President eller generalsekretær, til personer som man ønsker å vise oppmerksomhet.

**Krystallglass** **og karaffel**. Gis av Styret, eller President eller gen. sek., eller av underordnet komité/ utvalg etter avtale med President eller generalsekretær, til personer/ klubber mv som man ønsker å vise oppmerksomhet. Spesielt nevnes at det gis glass som oppmerksomhet til alle som tar medalje i offisielt internasjonalt europa- eller verdensmesterskap eller OL, herunder offisielle slike veteranmesterskap.

**6.Diplom.**

Gis innrammet av Styret til vinnere av seriedivisjonene.

**7.Vimpel.**

**Gis til motstander i landskamp.**

**8.Tildeling av oppmerksomhet til spillere som har deltatt i landskamper.**

**Seniorlandskamper. Ved oppnådde nedenfor stående poeng.**

100 Gullklokke med forbundets logo og «100 landskamper» gravert inn.

75 Litografi med plakett med logo og «50 landskamper» gravert inn

50 Krystall karaffel med forbundets logo og «75 landskamper» gravert inn.

25 4 vinglass med forbundets logo og «25 landskamper» gravert inn.

1 Forbundets merke med liten gullkrans.

**Juniorlandskamper.**

NBFs merke i miniatyr ved første landskamp.

**9.Andre faste oppmerksomheter fra NBF.**

Det gis en gave til klubber ved jubileer etter følgende oppsett:

Ved fylte 100 år. Kr. 15.000,00

Ved fylte 75 år Kr. 10.000,00

Ved fylte 50 år Kr. 5.000,00

**10.Oppfølging av spesielle merkedager/ hendelser.**

For å sikre en ensartet og lik behandling skal følgende retningslinjer normalt gjelde som utfyllende for NBF:

Det gis alltid blomster eller annen gave ved fødselsdager der det er rundt tall til styremedlemmer/ nestledere, ansatte i minst halv stilling, æresmedlemmer og gullmerkeinnehavere.

Det sendes alltid blomster til de etterlatte eller til bisettelsen ved de samme personers samt ved tidligere presidenters dødsfall og til de samme personer ved deres ektefelle/ samboers eller barns dødsfall.

Det er ikke mulig for NBF å holde fullstendig oversikt over slike forhold. NBF ber om at bekjente informerer NBF om slikt så NBF skal kunne følge opp dette.

NBF skal normalt gi gave til andre nasjonale og internasjonale badmintonforbund og til NIF og andre norske særforbund når NBF er invitert til deres feiring av merkedager. Det kan gis slik gave også når NBF ikke er invitert. Avgjørelse om det skal gis gave og hva gaven skal være tas i hvert enkelt tilfelle av president eller generalsekretær.

**III.Oversikt over presidenter og generalsekretærer i NBF samt æresmedlemmer, innehavere av merker og mottakere av Innsatspolkal.**

**1.Presidenter.**

**2.Generalsekretærer.**

**3.Æresmedlemmer.**

**4.Gullmerkeinnehavere.**

**5.Æresmerkeinnehavere.**

**6.Bragdmerkeinnehavere.**

**7.Innsatspokalmottakere.**